****

 **REPUBLIKA HRVATSKA**

**KRAPINSKO – ZAGORSKA ŽUPANIJA**

##### OPĆINA KRAPINSKE TOPLICE

**OPĆINSKO VIJEĆE**

KLASA: 810-03/16-01/001

UR.BROJ: 2197/03-02-16-4

Krapinske Toplice, 04.05. 2016.g.

 Na temelju članka 17. stavak 1. podstavak 1. Zakona o sustavu civilne zaštite (Narodne novine broj 82/15.) i članka 33. Statuta Općine Krapinske Toplice (Sl.gl. KZŽ br. 16/09, 8A/13 i 6/14) Općinsko vijeće Općine Krapinske Toplice na 24. sjednici održanoj 04.05. 2016.g. donijelo je

**SMJERNICE**

**ZA ORGANIZACIJU I RAZVOJ SUSTAVA CIVILNE ZAŠTITE NA PODRUČJU OPĆINE KRAPINSKE TOPLICE ZA RAZDOBLJE 2016 DO 2019. g.**

**Točka 1.**

 S ciljem zaštite i spašavanja ljudi, materijalnih dobara i kulturnih dobara kao i ravnomjernog razvoja svih nositelja sustava civilne zaštite (stožeri, zapovjedništva, civilna zaštita i vatrogasne postrojbe, udruge građana od značaja za zaštitu i spašavanje, službe i pravne osobe koje se zaštitom i spašavanjem bave u okviru redovne djelatnosti) donose se smjernice za organizaciju i razvoj sustava za civilnu zaštitu na području Općine Krapinske Toplice za razdoblje od 2016. do 2019. godine kako slijede:

 **1. PROCJENA UGROŽENOSTI STANOVNIŠTVA, MATERIJALNIH I KULTURNIH DOBARA I OKOLIŠA OD KATASTROFA I VELIKIH NESREĆA**

Temeljem Zakona o zaštiti i spašavanju („Narodne novine“ br. 174/04., 79/07., 38/09. i 127/10.) u 2015. godini donesena je Procjena ugroženosti stanovništva, materijalnih i kulturnih dobara i okoliša od katastrofa i velikih nesreća za područje Općine Krapinske Toplice, Plan zaštite i spašavanja Općine Krapinske Toplice i Plan civilne zaštite Općine Krapinske Toplice ("Službeni glasnik Krapinsko-zagorske županije" br. 25/15.).

Sukladno novom Zakonu o sustavu civilne zaštite („Narodne novine“ br. 82/15.) čelnik Državne uprave za zaštitu i spašavanje donosi pravilnik kojim propisuje nositelje, sadržaj i postupak izrade planskih dokumenata u civilnoj zaštiti te način informiranja javnosti u postupku njihova donošenja.

U roku od dvije godine od dana stupanju na snagu Pravilnika potrebno je donijeti procjenu rizika od velikih nesreća ( po potrebi), plan djelovanja civilne zaštite i ostale planske dokumente koji će biti propisani navedenim pravilnikom.

**2. PLAN ZAŠTITE I SPAŠAVANJA, PLAN CIVILNE ZAŠTITE**

Kontinuirano vršiti ažuriranje Plana zaštite i spašavanja i Plana civilne zaštite s novom zakonskom i podzakonskom regulativom, te sa novonastalim stanjem na području Općine Krapinske Toplice.

 3.**STOŽER ZAŠTITE I SPAŠAVANJA (Stožer civilne zaštite prema novom Zakonu)**

Stožer zaštite i spašavanja i postrojbe civilne zaštite trebaju kontinuirano osigurati provođenje sustava za zaštitu i spašavanje temeljem organiziranoga praćenja, planiranja i usklađivanja aktivnosti sustava zaštite i spašavanja i zapovijedanja operativnim snagama zaštite i spašavanja u slučajevima ukazane potrebe u kriznim situacijama.

Potrebno je imenovati novi Stožer civilne zaštite, postrojbe i povjerenike civilne zaštite i pravne osobe u sustavu civilne zaštite na način koji će to odrediti nova zakonska, odnosno podzakonska regulativa.

Članovi stožera civilne zaštite (stožer zaštite i spašavanja) dužni su završiti osposobljavanje koje provodi Državna uprava prema Programu osposobljavanja članova stožera civilne zaštite koji donosi čelnik Državne uprave, u roku od godinu dana od imenovanja u stožer civilne zaštite.

Redovni kontakti i konzultacije sa Područnim uredom za zaštitu i spašavanje Krapina potrebno je kako bi djelovanje u vezi zaštite na području Općine Krapinske Toplice bilo usklađeno sa novostima koje uvodi Državna uprava za zaštitu i spašavanje.

**4. CIVILNA ZAŠTITA**

Potrebno je provesti smotriranje postrojbe Civilne zaštite opće namjene Općine Krapinske Toplice. Nakon provedene smotre treba organizirati provedbu osposobljavanja postrojbi civilne zaštite, te opremanje osnovnom osobnom opremom, sve u suradnji sa Područnim uredom za zaštitu i spašavanja Krapina.

**5. GRADSKO DRUŠTVO CRVENOG KRIŽA**

Nastaviti financiranje djelovanja Gradskog društva Crvenog križa Zabok u skladu sa zakonskim propisima.

**6. VATROGASTVO**

Planom zaštite od požara i tehnoloških eksplozija za Općinu Krapinske Toplice (Službeni glasnik KZŽ br 8/14) određen je broj, vrsta, opremljenost i veličina vatrogasnih postrojbi. Na području Općine Krapinske Toplice djeluje Vatrogasna zajednica Općine Krapinske Toplice i Zagorske javna vatrogasna postrojba.

Zagorska javna vatrogasna postrojba dužna je između ostaloga sudjelovati u provedbi preventivnih mjera zaštite od požara i eksplozije, pružanju tehničke pomoći u nezgodama i opasnim situacijama, gašenju požara i spašavanju ljudi i imovine ugroženih požarom i eksplozijom te obavljanju i drugih poslova u nesrećama.

Vatrogasna zajednica Općine Krapinske Toplice između ostalog dužna je i dalje provoditi različite oblike osposobljavanja vatrogasaca, te posebnu pažnju posvetiti vatrogasnoj mladeži, voditi brigu o tehničke opremljenosti, održavanju taktičko pokaznih vježbi, za brdovita naselja i rijetko naseljene zone planirati nabavu suhih sredstava gašenja kao i osigurati cestovni pristup (u svim vremenskim uvjetima) vatrogasnim i sličnim vozilima, propagirati provođenje odluke o mjerama zaštite od požara na poljoprivrednom zemljištu (spaljivanju korova, suhe trave i biljnog otpada i dr.), nastaviti suradnju sa susjednim DVD-ima, Vatrogasnom zajednicom Krapinsko-zagorske županije, te Zagorskom javnom postrojbom Zabok.

U skladu sa zakonskom regulativom nastaviti financiranje rada Vatrogasne zajednice Općine Krapinske Toplice i Zagorske javne vatrogasne postrojbe

**7. HRVATSKA GORSKA SLUŽBA SPAŠAVANJA**

Nastaviti financiranje djelovanja Hrvatske gorske službe spašavanja, Stanica Krapina. Utvrditi zajednički interes djelovanja HGSS Stanica Krapina na području Općine Krapinske Toplice u cilju zaštite života i imovine posebno pri elementarnim nepogodama.

**8. SKLONIŠTA**

U Općini Krapinske Toplice nema skloništa pojačane zaštite, kao i skloništa osnovne zaštite.

Nekoliko stambenih građevina ima izgrađen podrum, koji se može prilagoditi za sklanjanje.

Potrebno je izvršiti pregled podruma i drugih objekata te utvrditi mogućnosti za uređenje skloništa i imenovati povjerenike.

**9. UDRUGE**

Udruge koje nemaju javne ovlasti, a od interesa su za sustav civilne zaštite, pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite. Potrebo je poticati osnivanje udruga od interesa za razvoj sustava civilne zaštite, kao i njihovo osposobljavanje.

Na području Općine Krapinske Toplice djeluje Lovačko društvo „Fazan“, Kinološko društvo „Toplice“ i udruga mladih „Vita“, koja se redovno uključuje u akcije čišćenja okoliša koje doprinose protupožarnoj zaštiti.

**10. PRAVNE OSOBE**

Potrebna je aktivna suradnja sa pravnim osobama u sustavu civilne zaštite koje su odlukom Općinskog načelnika određene kao pravne osobe i druge organizirane snage od interesa za sustav civilne zaštite.

**Točka 2.**

Smjernice za organizaciju i razvoj sustava civilne zaštite podložne su promjenama, a sve sukladno novonastalim situacijama tijekom godina te donošenju novih zakonskih ili podzakonskih propisa.

**Točka 3.**

Ove Smjernice objaviti će se u „Službenom glasniku Krapinsko-zagorske Županije“.

 OPĆINSKO VIJEĆE OPĆINE KRAPINSKE TOPLICE

 Predsjednica :

 Karmelita Pavliša, dipl.oec.